Mann torturert natt til lørdag
Mannen som ble funnet hengende opp ned skal være en litauisk gårdsarbeider, ifølge Trønder-Avisa. Åstedet for den torturliknende hendelsen er en gård i Bjørndalen i Nærøy.Mannen har fått store skader i muskler på hender og føtter og er fraktet til St. Olavs hospital i Trondheim. Politiet fikk melding om den rystende hendelsen rundt klokken 10 lørdag. Operasjonsleder Hofstad forteller at hendelsesforløpet er uklart. Mannen er ennå ikke avhørt.- Vi har ikke fått mulighet til å prate med han siden skadene er såpass alvorlige. Derfor vet vi svært lite om hva som har skjedd, sier han. Lørdag ettermiddag opplyser politiet at de har gjort undersøkelser på stedet, men de kan ikke si eksakt hva som har hendt. Politiet vet heller ikke hvor lenge han kan ha hengt i trappen, men sier det kan ha vært så lenge som åtte-ti timer. Ifølge Namdalsavisa har litaueren jobbet på gården i flere år.
Da bonden fulgte ropene fra nabohuset gjorde han et rystende funn: Gårdsarbeideren hang i en trapp bundet på hender og føtter.